open-index/open-wikipedia-markdown huggingface dataset:
Laco chuxtaglacial

Un **laco chuxtaglacial** (pronunciau /tʃustagla'cjal/, como "chustaglacial") ye un laco que s'ha formau por entibar-se l'augua d'un río por la presencia d'un glaciar. Las glaciars de val pueden fer que se formen lacos de chustaposición glacial.

En los puestos a on desauguan vals secundarias en una val principal se pueden fer lacos chuxtaglacials si la val principal presenta un glaciar en lo suyo fondón. Un buen eixemplo d'esto ye lo Laco de Märjelen en los Alpes.

En los puestos a on un casquet glacial atura un curso d'augua important se pueden fer lacos de chuxtaposición glacial gran, plegando a estar d'escala rechional.

## Lacos chuxtaglacials en los Pireneus
En la zaguera glaciación u Würm se facioron bels lacos chuxtaglacials en lo Pireneu Axial y Prepirineu interior por estar cualques vals pirenencas ocupadas por glaciars.

En la val de Sorrosal s'entibó lo río por la presencia d'una luenga de chelo y una morrena lateral en l'actual ribera de lo río Ara, formando-se amán de Linars de Broto un laco y lo deposito glacio-lacustre mes gran de tot lo Pireneu.

En la Val de Benás bi ha uns depositos glacio-lacustres subindo enta l'Ampriu amán de Sarllé. Corresponde a un laco que bi heba entre la morrena lateral de lo glaciar de l'Esera y la morrena frontal de la glaciar de l'Ampriu.

## Referencias
Estanca de Borcha

La **estanca de Borcha** una estanca con una entiba construita en la Edat Meya. Presenta una superficie de 12 Ha y una capacidat de 0,25 hm3.

Bi n'ha constancia documental dende dende 1328, cuan se construyió la casa de compuertas, que se reformó en 1540.

## Referencias

## Bibliografía
* Carlos Blázquez y Tomás Sancho *Obras hidráulicas en Aragón*. CAI, 1999.
Lacuna de Sarinyena

La **lacuna de Sarinyena** ye una lacuna que se fació en una salada dita *[[Chapazal]]* por plegar-ie auguas sobrants de los reganos dende la decada de 1960, que facioron que ya nunca no se secase y que la concentración de sals se fese menor. 

Ye de gran intrés pa la observación d'aus acuaticas. Fue declarada Refuchio de Fauna Silvestre seguntes decreto 70/1995 de 4 d'abril, de la Diputación Cheneral de Aragón.

## Se veiga tamién
* Refuchio de Fauna Silvestre d'a Lacuna de Sarinyena

## Notas
Trena

:*Iste articlo tracta sobre as trenas de palla u ferraina. Ta la forma de peinau, se veiga [[trena (peinau)]]*.

Una **trena** (posiblement, d'o latín <**trina*) ye una acumulación intencionada de a palla u a ferraina mesa en ringle en o propio campo ta facilitar d'arreplegar-la posteriorment.

En a siega tradicional d'os cerials, que se feba con falces y/u con dallas, por cuentas de palla o que se soleba meter en a trena yeran as espigas enteras que s'heba segau, de forma que unatro individuo que veniba por dezaga las dise recullindo y ligando en falciellos, que yeran a forma mas comoda ta transportar-las dimpués. En muitas casas de l'Alto Aragón, a función de ligar os falciellos que os segadors les deixaban en a trena la feban os ninos, que no teneban edat ta manullar as ferramientas de corte.

En l'actualidat, a mayoría de maquinas segaderas contan con dispositivos que arrullan a palla de forma aliniada a'l suyo paso, tot formando a trena de forma automatica. Dimpués, se fa circular una maquina empacadera que l'arrepliega y en fa las pacas.

## Se veiga tamién
*Falciello
*Paca
*Era
*Trilla
*Siega
*Motilón

## Referencias

## Vinclos externos
Lloyd Sherr

**Lloyd Sherr**, naixito o 28 de febrero, 1956, ye un actor y cantaire estausunidense.

## Vinclos externos
*  Lloyd Sherr en IMDb.
Alex Borstein

**Alexandra Borstein**  conoixida artisticament como **Alex Borstein** , naixida de Highland Park, (Illinois) o 15 de febrero de 1973, ye una actriz, actriz de voz, escritora y productora cinematografica estausunidense activa en o cine estausunidense dende meyaus d'os anyos 1990, conoixida por a suya participación en a serie de debuixos animaus ta adultos *[[Family Guy]]* fendo la voz de Lois Griffin. Ha recibiu bels premios mientres a suya carrera artistica.

D'entre la suya filmografía como actriz, pueden mencionar-se bellas d'as cintas ha on i ha treballau, como *[[Bad Santa]]* (2003, Terry Zwigoff), *[[Catwoman (cinta)|Catwoman]]* (2004, Pitof), *[[Little Man (cinta de 2006)|Little Man]]* (2006, Keenen Ivory Wayans), *[[Dinner for Schmucks]]* (2010, Jay Roach), *[[A Million Ways to Die in the West]]* (2014, Seth MacFarlane), u *[[Love the Coopers]]* (2015, Jessie Nelson).

## Notas


## Se veiga tamién
* Cintas interpretadas por Alex Borstein.

## Vinclos externos

*  Alex Borstein en Internet Movie Database.
Siega

A **siega** (pronunciau /'sjega/ u /'sjæga/; de o latín <*SECARE*, «tallar») ye o proceso de cullita d'os cerials. O verbo que describe l'acción de fer a siega ye «segar».

En l'actualidat ye un proceso muit mecanizau en os países desarrollaus, pero tradicionalment s'ha feito de forma manual, o que representaba un treballo duro y que implicaba a buena cosa de personas como mano d'obra. Os cerials como o trigo y l'hordio han estau a base d'a producción agricola y de l'alimentación humana dende o Neolitico, o que converte a la siega en un d'os eventos mas importants d'o ciclo anyal.

A siega se fa en o verano y concentra la mayor parte d'a mano d'obra agricola en os meses de chunio y chulio, anque ta seguntes qué especies de cerials y en qué puestos, puede abanzar-se a las zaguerías de mayo. Como tradicionalment se i precisaba toda la mano d'obra que estase posible, guarda una relación estreita con a orichen d'as vacacions estivals de as escuelas, pus dica no fa guaires decadas no yera raro que os ninos disen t'achudar a sus pais en ista fayena.

## Se veiga tamién
*Trilla.
*Era.
*Uebra.
Seth MacFarlane

**Seth Woodbury MacFarlane**, naixiu de Kent (Connecticut, Estaus Unius) o 26 d'octubre de 1973, ye un actor, cantaire, musico, director cinematografico, escritor, guionista y productor cinematografico estausunidense, activo en o cine estausunidense dende meyaus d'os anyos 1990 y con cuantos premios recibius mientres a suya carrera artistica.

D'entre la suya escasa filmografía como actor destacan cintas como *[[Ted (cinta)|Ted]]* (2012, Seth MacFarlane) u *[[A Million Ways to Die in the West]]* (2014, Seth MacFarlane).

## Referencias

## Se veiga tamién
* Cintas con guión de Seth MacFarlane.
* Cintas interpretadas por Seth MacFarlane.

## Vinclos externos

*  Seth MacFarlane en Internet Movie Database.
Tola

:*Iste articlo tracta sobre as tolas. Ta o [[municipio]] d'a [[provincia de Zamora]], se veiga [[Tola (Zamora)]].*

As **tolas** (de l'occitán 
Imachen:Finkenstein Altfinkenstein Mittagskogel 18052007 02.jpg|Bordas con tellau de tolas, en Austria.
Imachen:Poienile de Sub Munte Obcina 02 2009.JPG|Una cabana con tellau de madera.
Imachen:Roofing slate asbestos.jpeg|Tolas de fibrocimento.


## Se veiga tamién
*Tella (material de construcción)
*Lenastra
*Lera
*Tellato

## Referencias
Charles Fleischer

**Charles Fleischer**, naixito de Washington, D.C. o 27 d'agosto, 1950, ye un actor y actor de voz y estausunidense.

## Vinclos externos

*  ''Charles Fleischer'' en IMDb.
Mark Wahlberg

**Mark Robert Michael Wahlberg**, naixiu de Boston, Massachusetts o 5 de chunio de 1971, ye un actor y cantaire estausunidense.

## Se veiga tamién
* Cintas interpretadas por Mark Wahlberg.
* Cintas producidas por Mark Wahlberg.

## Vinclos externos

*  Mark Wahlberg en Internet Movie Database.
Partenochenesi

La **partenochenesi** ye un proceso reproductor que consiste en que un ovulo no fecundau orichina un individuo adulto completo. La partenochenesi ye una substitución de la reproducción sexual por fecundación común en insectos y poco común en vertebratos.

En lo caso de los insectos socials la partenochenesi fa part d'un ciclo biolochico regular que orichina determinadas "castas" u formas especializadas, (Los abellotz u masclos de las abellas son haploides y s'orichinan a partir d'ovulos).

Por un regular las especies con partenochenesi presentan reproducción sexual con fecundación, u por lo menos comportamiento sexual pa activar los ovulos.

Una sargantana de zonas aridas de Norteamerica (*[[Cnemidophorus uniparens]]*) no tien masclos como mesura de supervivencia en medios especialment extremos, pero las fembras copulan n'i habendo unas que fan de masclos y atras que fan de fembras y que farán desarrollar-se los suyos ovulos dimpués d'una copula que imita lo comportamiento anterior a la fecundación. Dependendo de lo ciclo ovarico las fembras tendrán livels d'estrochens altos u baixos. Cuan lo livel d'estrochén ye alto esta sargantana fa de fembra y cuan lo livel ye baixo fa de masclo.

Bi ha especies en las cuals lo masclo ye desconoixito de tot como en *[[Saga pedo]]*, una pantingana de gran mida con fembra tetraploide.

## Referencias

## Bibliografía
* Natividad Ferrer Marí, Miguel Gracia Vicente, Manuel Medina Martínez *Bachillerato. Biología y Geología* Bruño, 2008.
Ovochenesi

La **ovochenesi** ye la producción d'ovulos haploides en los ovarios a partir d'unas celulas diploides ditas ovogonias por meiosi. En la ovochenesi se succeden tres fases: proliferación, creiximiento y maturación.

La fase de proliferación consiste en la multiplicación de celulas cherminals, las ovogonias. En la especie humana se produce mientres la vida fetal, y en lo cinquén mes de chestación los ovarios ya presentan entre 6 y 7 millons d'ovogonias. Manimenos la mes gran part mueren antes de la naixetura.

La fase de creiximiento consiste en que las ovogonias augmentan de mida por l'acumulación de vitelo y se converten en ovocitos primarios diploides.

La fase de maturación consiste en que los ovocitos primarios diploides fan la meiosi convertindo-se cadagún en un ovulo haploide y tres corpusclos polars haploides. Los ovocitos primarios encomienzan la primera fase de la meiosi (meiosi I) a la fin de la chestación, pero s'atura en la profase I de la primera división meiotica.

Cuan naixe una nina presenta en los suyos ovarios uns dos millons d'ovocitos primarios. En la pubertat primerenca cuan encomienzan los primers ciclos menstruals lo numero d'ovocitos primarios y foliclos ovaricos s'ha redueito a uns 400.000.

En cadagún de los ciclos menstruals se produce primero lo desarrollo d'un grupo de foliclos y se reanuda la primera división meiotica que s'heba aturau en los ovocitos primarios, no plegando-ne a la fin que un. Lo resultau ye que bi ha dos celulas haploide de diferent mida: un corpusclo polar y un ovocito secundario.

Una vegada que s'ha formau l'ovocito secundario encomienza la meiosi II u segunda división meiotica orichinando dos celulas haploides: un ovulo y atro corpusclo polar. Lo primero corpusclo polar, (que s'ha orichinau en l'anterior meiosi I), puet dividir-se tamién por meiosi II, por lo que lo numero total de corpusclos polars puet plegar a tres. En los mamifers, anfibios, reptils y bels peixes la meiosi II se completa enantes de la fecundación y lo que los ovarios liberan a l'oviducto son ovocitos secundarios. En las aus la meiosi II remata en lo mesmo inte de la ovulación.

## Referencias

## Bibliografía
*Natividad Ferrer Marí, Miguel Gracia Vicente, Manuel Medina Martínez: *Bachillerato. Biología y Geología* Bruño, 2008.
Fragmentación (reproducción)

La **fragmentación** u **escisión** ye un tipo de reproducción asexual en lo que l'individuo puet partir-se en dos u mes trozos y cadagún d'éls puet reconstruir un individuo completo con identico material chenetico.

Por un regular lo proceso de reconstrucción ya ha encomenzau enantes que se despartan los individuos, pero a vegadas esdevién después de la escisión por trencaduras accidentals.

La fragmentación u escisión se produz espontaniament en bels poliquetos, oligoquetos, porifers, cnidarios, platelmintos y equinodermos. En bels poliquetos los segmentos u metamers posteriors se modifican y se converten en zooides destinaus a estar individuos despartius. A lo principio quedan unius en renglera, con organos y aparatos comuns, pero a la fin se desparten y se converten en indidivuos independients.

## Bibliografía
*Natividad Ferrer Marí, Miguel Gracia Vicente, Manuel Medina Martínez *Bachillerato. Biología y Geología* Bruño, 2008.
Provincia de Concepción (Chile)

:*Iste articlo ye sobre una provincia chilena en a rechión d'o Biobio; ta atros usos, se veiga *'provincia de Concepción**''.

A **Provincia de Concepción''' ye una provincia en a rechión d'o Biobío, Chile. A suya capital ye a ciudat de Concepción. Y a suya población ye de 912.889 habitants (2002) en una superficie de 3.439 km², con una densidat de población de 270 hab/km².

En fan parte dotze comunas:
* Concepción
* Coronel
* Chiguayante
* Florida
* Hualpén
* Hualqui
* Lota
* Penco
* San Pedro de la Paz
* Santa Juana
* Talcahuano
* Tomé

## Se veiga tamién
* Gran Concepción.

## Vinclos externos

*  Sitio web oficial.
Valparaíso

**Valparaíso** ye una ciudat y comuna de Chile que ye la capital d'a rechión de Valparaíso y d'a provincia de Valparaíso. La suya población ye de 275.982 habitants (2002) en una superficie de 401,6 km², con una densidat de población de 690 hab/km².

Dende l'anyo 2003 o suyo centro historico ye considerau Patrimonio d'a Humanidat por a Unesco por a suya variedat arquitectonica y la ciudat fa parte d'a Organización d'as Ciudaz d'o Patrimonio d'a Humanidat.

## Barrios
* El Almendral.

## Vinclos externos

*  Municipalidat de Valparaíso.
Abiso

L**'abiso** u **abismo** ye figuradament una fondura sin fondón o un pozo sin fondón, y se refiere en lenguache cosmolochico u relichioso a lo inframundo u a lo infierno.

La parola "abiso" ye un derivau de lo latín *abyssus*, (que presenta un superlativo *abyssimus* que orichinó a variant *abismo*). En latín representa un helenismo, amprau de lo griego helenistico *abussos*, tamién transliterau *abyssos* y interpretau como *fondo*, *fondón*, con alfa privativa, y por tanto *sin fondón*.

En aragonés se troba en los "documentos en romanz de lo Monesterio de Sant Chuan de la Penya" (Sieglo XIV):

Tamién en textos de l'"Archivo Municipal de Mirabet de la Sierra":

En la traducción aragonesa de lo "*[[Libro d'as Marabillas d'o Mundo|Libro de las Marabillas de lo Mundo]]*" se vei la variant *abismo*:

En la Biblia de los Setanta u versión griega de la Biblia hebrea, la parola *abussos* u *abyssos* representa tanto l'orichinal Caos (Chenesi 1:2) como lo *[[tehom]]* hebreu ("as auguas primordials de las fonduras"), y fue presa en la literatura apocaliptica y kabbalistica y en lo Nuevo Testamento pa dicir "infierno", puesto de castigo.

Primariament en la cosmografía de la Biblia de los Setanta la parola s'aplicaba tanto a las auguas dichós la tierra que orichiriament la cobrioron como a las auguas de lo firmamento que se i consideraban relacionadas.

En la Parabola de Lazaro bi ha un abiso entre los muertos chustos y los muertos impius.

## Referencias

## Vinclos externos
*JewishEncyclopedia.com: Abyss
Shetlanders

Los **shetlanders** son los habitadors nativos de las Islas Shetland (Escocia). Son un pueblo d'orichen escandinavo anglizau.

## Luenga

Como luenga de la población, l'antigo *[[luengas chermanicas septentrionals|norn]]* d'orichen escandinavo fue substituyiu por l'anglico escocés. Lo dialecto shetlandero de l'anglico escocés presenta muitas parolas d'orichen escandinavo.

## Historia
Los vikingos noruegos arriboron en las Islas Shetland a principios de lo sieglo VIII y dimpués de colonizar-las sirvioron como escala pa atras expedicions.

Dimpués de fer parti de Noruega en la Edat Meya, las islas pasoron a la corona escocesa lo 20 de febrero de 1472.

En la Segunda Guerra Mundial, barcas procedents de las islas Shetland proporcionoron aduya a la Noruega ocupata, y acullioron fuyitivos.

## Referencias

## Bibliografía
* Gonen, Amiram. *Diccionario de los pueblos del mundo*. Anaya&Mario Muchnik, 1996. ISBN 978-8479793500.
Gayo Valerio Catulo

**Gayo Valerio Catulo** (en latín **Gaius Valerius Catullus**) (Verona, 84 aC - Roma 54 aC) estió un poeta romano.
 
## Vinclos externos
Corpus Christi (Texas)

:*Iste articlo ye sobre a localidat estadounitense de *'Corpus Christi ** situata en **Texas**. Ta atros usos se veiga [[Corpus Christi (desambigación)|Corpus Christi]].''


**Corpus Christi''' ye una ciudat d'os Estaus Unius situata en o estato de Texas. Fa parte d'os condaus de Nueces, estando-ne a suya capital, Kleberg, Aransas y San Patricio.

A suya población ye de 285.507 habitants (2007) en una superficie de 1.192,00 km², con una densidat de población de 692,70 hab/km².

## Cheografía
A localidat de Corpus Christi se troba situata a 2 metros d'altaria sobre o livel d'a mar.

## Personalidaz naixitas de Corpus Christi
* Helen Donath, soprano lírica (1940).
* Farrah Fawcett, actriz de cine y televisión (1947-2009).
* Eva Longoria, actriz y modelo (1975).
* Nina Mercedez, actriz porno (1979).
* Selena Quintanilla, cantaire (1971-1995).

## Vinclos externos

*  Pachina web oficial municipal de Corpus Christi.
Will Sasso

**Will Sasso** (nombre artistico de **William Sasso**), naixito o 1975, ye un actor comico y humorista  estausunidense.

## Vinclos externos
*  Will Sasso en IMDb.
Stone Cold Steve Austin

**Stone Cold Steve Austin** (nombre artistico de **Steven James Anderson**), naixito en Austin, Texas, o 18 d'aviento de 1964, ye un actor, y luitador estausunidense d'a World Wrestling Entertainment (WWE) huei retirato.

## Vinclos externos
*  Stone Cold Steve Austin en IMDb.
159 aC

## Escaicimientos

## Naixencias

## Defuncions
* Muere Publius Terentius Afer u simplament en aragonés **Terencio**.
Manolo Preciado

**Manuel Preciado Rebolledo** conoixito como **Manolo Preciado**, (El Astillero, Cantabria, 28 d'agosto de 1957 - El Perelló, Sueca, Valencia, 6 de chunio de 2012), estió un futbolista y entrenador de fútbol espanyol.

## Premios
* Trofeo Miguel Muñoz a o millor entrenador de fútbol d'a segunda división.
* Medalla d'Oro d'a Reyal Orden d'o Merito Esportivo.

## Referencias

## Vinclos externos
*  Ficha de Manolo Preciado.
Ludovico Ariosto

**Ludovico Ariosto**, naixiu de Reggio Emilia (Emilia-Romanya, Italia) lo 8 de setiembre de 1474 y muerto en Ferrara (Emilia-Romanya, Italia) lo 6 de chulio de 1533, estió un escritor, poeta y dramaturgo italiano, muit conoixiu por a suya obra *[[Orlando furioso]]*, un poema épico caballeresco publicau en 1516.

## Vinclos externos
Xenofont

**Xenofont** (en griego *Ξενοφῶν*) (Atenas 430 aC/425 aC - † Corinto 355 aC) estió un historiador y mercenario griego. Ye muit conoixito por as suyas obras historiograficas *[[Anabasi]]*, *[[Ciropedia]]* y *[[Helenicas]]*.
Lista d'espacios naturals d'Aragón

Los **espacios naturals d'Aragón** perteneixen a diferents categorías dependendo de lo grau de protección. En total cubre un aria de 160.983,95 ha d'espacios naturals protechidos, lo que suposa o 3,37% d'a superficie total d'o país (47.719&nbsp;km²).

## Parques nacionals

Lo solo parque nacional que bi ha en Aragón ye:
* Ordesa y Tres Serols

## Parques naturals
Los parques naturals son:
* Moncayo
* Posets-Maladeta
* Sierra y Foces de Guara
* Vals Occidentals

## Molimentos naturals

Los molimentos naturals son:
* Cheleras Pirenencas
* Naixedero de lo río Pitarc
* Organos de Montoro
* Puent de la Fontseca
* Esplugas de Cristal de Molins

## Paisaches protechius

Los paisaches protechius son:
* Foces de Fago y Biniés
* Pinars de Rodeno
* Sant Chuan d'a Penya y Mont Uruel
* Sierra de Santo Domingo

## Reservas de la Biosfera
La sola reserva de la Biosfera que bi ha en Aragón ye la suma de dos espacios naturals:
*Ordesa-Comachibosa

## Reservas naturals
Las reservas naturals son:
* Lacuna de Gallocanta
* Saladas de Chiprana
* Sotos y Galachos d'Ebro

## Refuchios de fauna silvestre
* Laguna de Sarinyena
* Laguna de Gallocanta
* La Lomaza de Belchit

## Veyer tamién
* Foz de Burgui

## Vinclos externos
*  Espacios naturales protegidos de Aragón
Landas de Gascunya

As **Landas de Gascunya** (en occitán *Lanas de Gasconha*) son una rechión tradicional de Gascunya, en Occitania (Francia). Se troban entre o estuario de Gironda a o norte y o río Ador a o sud, y son banyatas por a costa de l'oceano Atlantico. Son formatas por a Landa Gran, o Marensin, o Maremne, o País de Bòrn, as Landas Chicotas en o departamento d'as Landas, y tamién, en Gironda, o Medòc landés, l'Alta Landa girondina, o País de Buc y una chicota parti d'o departamento d'Òlt y Garona.

O chentilicio ye *landés,-esa* u *lanusquet, a* (peyorativo). En Medòc tamién se diz *landescòt, a*.

## Desarrollo

D'antis mas yeran una rechión de paúls y almarchals. En zaguerías d'o sieglo XVIII y o sieglo XIX, prencipió un intenso proceso de transformación por parti d'o ser humán que con o que a rechión se convirtió en una gran selva que s'emplegó en a industria d'a fusta.

En l'anyo 1970 se creya o Parque Natural Rechional d'as Landas de Gascunya, aria de protección d'os pinars d'as Landas.

A Costa d'Archent ha tenito un desarrollo turistico important, mas que mas en as localidaz d'Arcaishon, Mamisan, Òssagòr, La Canau y Cap Berton.

## Se veiga tamién
*Landas
Barana

:*Iste articlo tracta sobre as baranas que delimitan una finca u terreno a ran de suelo. Ta las baranas de balcons o escaleras, se veiga [[Barana (arquitectura)]].*

Una **barana** (de o latín 
Imachen:ESA August-Bebel-Str10 Bild2.jpg
Imachen:Bauzaun1.jpg
Imachen:The Well-fenced Rousham Park - geograph.org.uk - 1040925.jpg
Imachen:Community garden behind chain-link fence (Manhattan, 2008).jpg
Imachen:Gray Squirrel London St. James Park Fence.jpg|Esquiruelo en una barana.
Imachen:Ivy Fence.jpg
Imachen:1900-made classical form.jpg
Imachen:GeerlisbergKlotenI.png
Imachen:The fence, mumbai university,TN510.jpg
Imachen:Kočka na plotě 01.JPG|Gato enfilando-se por una barana.


## Se veiga tamién
*Cleta
**Cletau
*Baranato
*Barana
*Closa
*Sortilla
*Lata
*Percullo

## Referencias
Cleta

Una **cleta** u **quileta** ye una estructura simple de meya altaria, feita de madera u metal, que permite delimitar una finca u un troz de terreno de forma temporal, ta zarrar-ie o ganau u ta cualsiquier atro proposito, y que ye facilment desmontable.

Anque en existe de diferents formas y ta diferents funcions, a mas regular ye una estructura formada por una, dos u tres latas transversals que se clava con puntas contra estachas que s'ha fincau previament en a tierra. Tamién puede consistir en un simple filo d'arambre sosteniu sobre estachas, pezons u percullos, y que puede electrificar-se ta repeler a os animals por contacto. As estachas unidas con tela metalica tamién son una solución capable, y permiten reducir a luz de forato por a on que os animals recluius podrían brincar, en fendo posible contener especies u eixemplars mas chicorrons de forma segura.

## Etimolochía
Se considera que a parola *cleta* ye un celtismo plegau a l'aragonés a traviés d'o latín y de probable orichen en o galo. Presenta cognatos en galaicoportugués (*cheda*), catalán (*cleda*), gascón (*cleda*), francés (*claie*). Tamién bi ha cognatos en basco (*gereta* en basco cheneral y *keleta* en roncalés) y naturalment en luengas celtas: en galés *clwyd*, en cornico *kloes*, en bretón *kloued*, y en gaelico *clíath*

En a toponimia altoaragonesa se troba tamién present a parola *vallato* por eixemplo en Escó, con a suya variant *vachato* en a zona de l'aragonés centro-occidental. Derivan clarament d'o latín *VALLATU*. *Vallato* y *Vallado* tienen documentación medieval en os documentos en romanz d'o monesterio de Sant Chuan d'a Penya:

En textos medievals aragoneses d'atras zonas tamién se troba *valladar*, tamién present en a toponimia.

## Se veiga tamién
*Barana.
*Cerrada.
*Cletau.
*Baranato.
*Barana.
*Closa.
*Sortilla.

## Notas


## Referencias
Río de piedras

Un **río de piedras** ye una forma d'acumulación periglacial que se forma cuan los chelifractos d'unas costeras confluyen en lo fondón d'una val y continan movendo-sen enta baixo. La conchelación de lo suelo con muita humidat fa puyar las piedras liucherament y dimpués cuan lo suelo se desconchela las piedras tornan a baixar pero ya no tornan a la posición inicial y abanzan liucherament a favor de la versant por efecto de la gravedat.

## Ríos de piedras en lo Sistema Iberico
Bi ha ríos de bloques en lo Sistema Iberico se troban en la Sierra d'el Tremedal en los termins municipals d'Orea, Oriuela, Bronchales y mangas de lo termin d'Albarracín. Reciben la denominación de *borrocales* u *berrocales* a l'igual que las tarteras u pedrizas. Los millors eixemplos se troban en lo Barranco de la Garganta y lo Barranco de Gargantavellano. Con largarias de dica 2,6&nbsp;km y amplarias de dica 0,25&nbsp;km se consideran entre los mes grans de lo mundo.

## Referencias

## Bibliografía
*Jose Luís Peña Monne et al.: *Geomorfología de la Provincia de Teruel*. Instituto de Estudios Turolenses, 1984.
Berrocal

Un **berrocal** u **borrocal** ye una forma de lo terreno con piedras grans u un paisache a on abundan u destacan unas piedras grans. En Castiella se refieren a sobén a caos graniticos que s'han formau por meteorización esferoidal, en lo Sistema Iberico teruelano se refieren a tarteras, pedrizas y ríos de piedras d'atras litolochías.

## Etimolochía
Las palabras *berrocal* y *berrueco* se consideran d'orichen celta, con presencia d'un sufixo -ueco < *-ŎCCU*, que acompanya a vegadas a palabras d'orichen prerromano. En lo "*[[Diccionario d'Andolz]]* documentan la palabra *borruco* d'uso actual en aragonés ribagorzano, podendo-se interpretar u cambio de sufixo por lo sufixo -uco < *-UCCU*. Manimenos tamién existe la posibilidat d'haber-se produciu lo fenomeno de metafonía antiga que afecta a palabras como *[[pozo]]*-*[[puzo]]*, *[[tormo]]*-*[[turmo]]*, *fondo*-*fundo* y atras. En la microtoponimia de Nuez d'Ebro trobamos *Barruecos* y *val de Barrueco*; tamién bi ha un *Barruecos* en lo termin municipal de Zaragoza.

En la Sierra d'Albarracín bel autor documentan l'uso de la palabra *berrocal* y la suya variant *borrocal* con lo significato aproximau de "tartera" u "costera de mont cubierta por grans bloques de piedra", y en concreto l'ALEANR rechistra este uso en Noguera y en lo norte de la Sierra d'Albarracín, a on abundan estas formacions.. Seguntes atras fuents l'uso de la palabra *berrocal* y la variant *borrocal* en la Sierra d'Albarracín s'aplica a los ríos de piedras (herencio de condicions periglacials cuan la zaguera glaciación). Los ríos de piedras son bien representaus en la Sierra d'el Tremedal: Bronchales, Oriuela, en las costeras de Caimodorro, y en Orea (Guadalachara). Como los ríos de piedras se forman por confluencia de tarteras en un fondón ye posible que a palabra berrocal s'aplique a los dos conceptos cheomorfolochicos. En Bronchales trobamos lo microtoponimo *El Berrocal* y/u *El Borrocal* en lo cabo sud-este.

## Referencias

## Veyer tamién
Barana (arquitectura)

:*Iste articlo tracta sobre as baranas que delimitan superficies a una altaria superior que a resta, en as edificacions. Ta las piezas que composan un [[barandau]], se veiga [[Barana]].

En [[arquitectura]], una *'barana** (d'o [[idioma latín|latín]] <''VARANDA'') ye una [[cerca]] de poca altaria que delimita un plan u superficie a diferent nivel que a resta d'una contrucción, destinada a privar que as personas, animals u obchectos caigan.

Existe diferents tipos de baranas seguntes si delimitan superficies planas, como [[balcón|balcons]] u [[terraza]]s, u plans inclinaus, como as [[escalera]]s. As baranas que delimitan escaleras u belatros puestos de paso reciben tamién o nombre de **pasamans/os*'.

De regular, as baranas d'exteriors se fan de [[metal]] u d'obra por estar mas simples de conservar. En os interiors no ye raro que se'n trobe tamién de [[madera]], u con una estructura mixta de metal y madera, especialment cuan a superficie de madera fa la función de pasamans. Un tipo especial de baranas de piedra u obra son as [[balaustrada]]s.

== Etimolochía ==

A parola «barana» cuenta con dos variants a dintro d'o [[dominio lingüistico]] de l'[[Idioma aragonés|aragonés]]: «baranya» y «baranna». A primera s'ha documentau en a [[val de Tena]], y a segunda diz que sería un [[localismo lexico]] d'as [[vals de Bielsa]], a on que en l'actualidat a pronunciación d'o grupo -NN- se ye perdendo.

Todas tres formas dimanan d'o latín <*VARANDA*, una parola con probable orichen [[Luengas celtas|celta]]. Manimenos, bels autors defensan que o etimo en latín ye una voz amprada de [[luengas indoiranicas]], como o [[Idioma sanscrito|sanscrito]].

A reducción d'o grupo -ND- dende o latín ye un [[fenomeno fonetico|fenomeno]] frecuent en bella parola aragonesa. As formas con -n-, como *barana'', son normals en buena cosa de l'Alto Aragón, mientres que formas en as cuals a -ND- ha evolucionau a -ny- gosan estar mas locals en l'aragonés actual. Por contra, as formas en as cuals a -ND- ha evolucionau a -nn-, anque pueden haber estau mas frecuents y cheograficament distribuitas en o pasau, se troban recluidas cuasi en exclusiva en cualques vals de o Pireneu central, como Bielsa, a val de Tella y puet estar que dica no fa guaires anyos, tamién en Chistau y belatros puestos d'a comarca de Sobrarbe.

Manimenos, nian en os puestos a on que o grupo -ND- ha evolucionau y se muestra como -n- en «barana», os derivaus d'ista parola, como barandau u barandiello, tornan a presentar-lo. En puestos a on i dicen «baranna», por contra, se sole trobar derivaus con -nn-, con formas como «barannato» u simplament «baranato».

## Imáchens

Imachen:Blue banister rails - geograph.org.uk - 1164152.jpg|D'una escalera.
Imachen:Kirkwood Observatory balcony.jpg|D'un paso a distinta altaria.
Imachen:Dornach - Goetheanum - Westtreppenhaus5.jpg
Imachen:Latin Patriarch of Jerusalem2920.JPG
Imachen:Museum Senkenberg Görlitz-103.jpg


## Referencias
Berrocal (desambigación)

**Berrocal** puet estar:

## Formas de lo terreno, paisaches
***[[caos granitico|Berrocal]]**, un caos granitico en Castiella, Leyón y Extremadura.
***[[Río de piedras|Berrocal]]**, un río de piedras u una tartera en la Sierra d'Albarracín.

## Lugars
* **[[Berrocal (Huelva)|Berrocal]]** (Uelva).
* **[[Berrocal de Huebra]]** (Salamanca).
* **[[Berrocal de Salvatierra]]** (Salamanca).
* **[[Santa María del Berrocal]]** (Avila).
* **[[La Alamedilla del Berrocal]]** (Avila).

## Personaches
* **[[Miguel Berrocal]]**, escultor espanyol.
* **[[Yolanda Berrocal]]**, famosa espanyola.
Orden de Calatrava

La **Orden de Calatrava** ye una orden militar fundada en lo sieglo XII por l'abat Remón de Fitero de la Orden de Cistels con un exercito reclutau en o Reino d'Aragón con l'obchectivo inicial de mantener las posicions de la Corona de Castiella en Qàlat Rabah (*[[Calatrava la Vieja]]*) mientres la Reconquiesta. La orden sufrió transformacions con lo tiempo y estendilló lo suyo campo d'acción en lo contexto de la Reconquiesta, establindo-se tamién en los reinos d'Aragón (destacando-ne la Comanda d'Alcanyiz), y Valencia. Dende que en 1477 Ferrando II d'Aragón fue esleito mayestre de la orden toz los reis d'Espanya revalidoron este títol. En l'actualidat tien un caracter honorifico y nobiliario.

## Veyer tamién
*Orden de Calatrava en la Corona d'Aragón.
Torquato Tasso

**Torquato Tasso**, naixito de Surriento (Campania, Italia) l'11 de marzo de 1544 y muerto en Roma (Lazio, Italia) o 25 d'abril de 1595, estió un escritor, poeta y dramaturgo italiano, muit conoixito por a suya obra *[[Gerusalemme liberata]]*, un poema épico.

## Vinclos externos
Pindaro

**Pindaro** (en griego * Πίνδαρος, Píndaros*) (Cinoscefale 518 a.C. - Argo 438 a.C.) estió un poeta griego.
Caos (cheolochía)

En cheomorfolochía un **caos** - de bolos, de tormos, de penyas - (u mar de penyas: *Felsenmeer* en alemán) ye una forma erosiva de lo terreno. Estas formas fan part de los productos de la meteorización como las *[[tor]]s* y las arenas graniticas, y a una escala superior los inselbergs, y son ligaus a formas menors como los *[[taffoni]]*, los vallos y los pilancos.

Los paisaches de casos se fan en totas las latituz y en rocas de naturalezas muito diferents, son motivo d'inspiración de leyendas y tienen cada vegada mes una vocación turistica pa actividaz como lo senderismo y escalada. Beluns pueden ser clasificaus como cheotopos u puestos de protección de lo patrimonio cheomorfolochico.

Bi ha caos graniticos, caos karsticos, caos de rocas siliciclasticas y caos basalticos. Un caos de rocas siliciclasticas recibe la denominacion de "tormacal" en lo Baixo Aragón y Sistema Iberico. Un caos granitico recibe la denominación de *berrocal* en la Meseta Espanyola y Sistema Central.

## Veyer tamién
*Meteorización
*Erosión
*Tormacal
Orden de Calatrava en a Corona d'Aragón

Estió present la **Orden de Calatrava en la Corona d'Aragón** por la suya participación en la Reconquiesta. Alifonso II lo Casto lis cedió en l'anyo 1179 Alcanyiz y la suya redolada, a on fundoron diferents comandas y sozcomandas. La Comanda d'Alcanyiz estió la mes important. Los calatravos d'Alcanyiz estendilloron l'actividat de la orden dica Beixix y Villena (Reino de Valencia).

La Comanda d'Alcanyiz yera ya en decadencia irreversible dimpués de 1533, anyo de la muerte de Chuan de Lanuza, comandador de la orden y virrei d'Aragón. Una serie de bulas papals van deixando en mans d'os monarcas Carlos I y Felipe II esta comanda.

En lo sieglo XVIII la comanda d'Alcanyiz se va esminglanando y obtienen churisdicción propia Val d'Algorfa, La Codonyera y Torrociella d'Alcanyiz.

## Lista de comandas y sozcomandas calatravas en la Corona d'Aragón
* Comanda d'Alcanyiz.
* Comanda d'Alcorisa.
* Comanda de Beixix.
* Comanda de Calaceit.
* Comanda de Calanda.
* Comanda de Cretas.
* Comanda de la Fraixneda.
* Comanda de Fuents d'Ebro.
* Comanda de Maella.
* Comanda de Mont-royo.

## Bibliografía
*  Ana Mateo Palacios: *Las órdenes militares en Aragón* CAI100, 1999.
*  Jaime Caruana Gómez de Barreda: *La Orden de Calatrava en Alcañiz*, en *[[Revista Teruel]]*, chulio-aviento de 1952, num. 8.

## Se veiga tamién
* Castiello d'Alcanyiz.

## Referencias
Mancebo d'Arévalo

Lo **Mancebo d'Arévalo** estió un de los principals escritors de literatura alchamiada en castellano.

Conoixió a lo primer gran escritor en alchamía castellana Iça de Gebir, dimpués viachó a Granada, y enta l'anyo 1502 emigró a lo Reino d'Aragón fuyindo de los decretos de conversión vichents en la Corona de Castiella.

Enta 1533 escribió u dictó "*[[Breve compendio de nuestra santa Ley y Sunna]]*". Seguntes bels autors la prosa de lo Mancebo d'Arévalo ye la base de los poemas de Mohamet Rabadan de Rueda de Xalón.

## Referencias

## Bibliografía
*José Antonio Lasarte López *Poemas de Mohamad Rabadan* Diputación General de Aragón, 1991.
Mohamad Rabadán

**Mohamad Rabadán** ye naixiu de Rueda de Xalón en lo sieglo XVI y s'exelló en Túniz a on morió en lo sieglo XVII. Estió un poeta y escritors de literatura alchamiada en castellano con numerosos aragonesismos.

Seguntes bels autors los suyos poemas se basan en la prosa de lo Mancebo d'Arévalo.

## Lenguache
Lo lenguache de Mohamed Rabadán ye lo castellano d'Aragón de lo sieglo XVI con lexico referent a conceptos islamicos, y naturalment aragonesismos a diferents livels:
*Aragonesismos foneticos: *bentalla*, *conplegar*, *[[pluvia]]*, *creyencia*, *descreyençia* ("incredulidat"), *embeleco*, *entrecuytado*, *fita*, *fito*, *folgança*.
*Aragonesismos morfolochicos: 
**Cheneros diferents de lo castellano: chenero masculín en *[[senyo]]* y *[[herencio]]*.
**Sufixos diferents: *[[abebrador]]*.
**Preposicions: *dende*, *enta*.
**Pronombres con caso preposicional: *con si*.
**Ciertas formas verbals irregulars: *afierra*, *bes*, *bide*, *eslita*, *eslito*, *aflito*.
**Atros elementos morfolochicos: *amás*.
*Aragonesismos lexicos: *begada*, *uegada* ("vegada"), *[[malautía]]*, *[[mespolera]]*.
*Arabismos ampraus por l'aragonés y con pronunciación aragonesa:
**Parolas con letra chim que en aragonés presentan la letra "ch": *Abuchahil* (un antroponimo), *[[Khadicha|Addicha]]*, *[[alchama]]*, *alchaneça* ("entierro"), *alchanna* ("lo cielo"), *alcheria* ("moza", "esclava"), *[[alchinn]]es*, *alhichantes* ("pelegrins"), *[[Alhichez]]* (rechión nortoccidental d'Arabia), *chahanna* ("infierno"), *Chebil* (**Chehil* "necio"), *[[Chebril]]* (l'arcánchel Sant Gabriel), *chemio* (soldau de Letía), *chumed alule* (cinquena luna), *chumed alehar* (seisena luna), *Dulhiche* (socena luna), *[[almochuces|machuçes]]* ("negros", "pagans") , *Yde Chea*/*Ydichea* (La zora 110).
**Epentesis antihiaticas: *[[Açarayel]]*/*[[Azarayel]]*, *aleyas* ("versiclos de l'alcorán"), *creyencia*, *descreyençia*, 
**Arabismos con l'articlo *Al* aglutinau a diferencia de lo castellano: *[[alcorán]]*.

## Obra
La obra de Mohamad Rabadán se conoixe por dos manuscritos: lo manuscrito de París y lo manuscrito de Londres que se conserva en lo *[[British Museum]]*. 
**[[Discurso de la luz]]*.
**[[Historia del día del juicio]]*.
**[[Canto de las lunas]]*.
**[[Los nombres de dios]]*.

## Referencias

## Bibliografía
*José Antonio Lasarte López. *Poemas de Mohamad Rabadan*, Deputación Cheneral d'Aragón, 1991.
Benny Hill

**Benny Hill** (nombre artistico de **Alfred Hawthorn Hill**), naixiu de Southampton (Hampshire, Reino Uniu) o 21 de chinero de 1924 y muerto en Londres (Gran Londres, Reino Uniu) o 20 d'abril 1992, estió un actor comico, guionista y cantaire britanico, muit conoixiu por *[[The Benny Hill Show]]* a on actuó chunto a los actors Henry McGee, Jon Jon Keefe, Nicholas Parsons, Bob Todd y Jackie Wright dende l'anyo 1955 dica l'anyo 1991.

## Filmografía
### Cine
* 1965: *[[Those Magnificent Men in Their Flying Machines]]*. 
* 1968: *[[Chitty Chitty Bang Bang]]*.
* 1969: *[[The Italian Job (cinta de 1969)|The Italian Job]]*

### Televisión
* 1949: *Hi There*.
* 1955-1989: *[[El Show de Benny Hill]]*.

## Discografía
* 1961: *[[Gather in the Mushrooms]]*.
** *[[Transistor Radio]]*.
* 1963: *[[Harvest of Love]]*.
* 1971: *[[Ernie (The Fastest Milkman In The West)]]*.

## Se veiga tamién
* Cintas interpretadas por Benny Hill.

## Vinclos externos
*  ''The Benny Hill Show''.
*  Benny Hill en Internet Movie Database.
Costa d'Archent

A **Costa d'Archent** (en occitán, *Còsta d'Argent*, en francés, *Côte d'Argent*), tamién dita **Costa Aquitana** (*Côte Aquitaine*) u **Costa d'as Landas** (*Côte Landaise*) ye o nombre turistico que recibe a costa banyada por l'Oceano Atlantico, en o golfo de Bizcaya u de Gascunya, en a rechión d'Aquitania, a o sud-ueste de Francia, que s'estendilla entre os departamentos de Gironda y d'as Landas, dende o estuario d'a Gironda dica a desembocadura d'o río Ador, puerta norte d'a Costa Basca. En ista zona d'o litoral se troban os grans lacos landeses.

## Orichen d'o nombre
Con a naixencia a partir d'a segunda metat d'o sieglo XIX d'a cultura d'o turismo d'as estacions balneyarias francesas, destinato a las clases mas acomodatas d'Europa, amaneixioron as iniciativas ta distinguir con denominacions atractivas a cadagún d'os prencipals destins.

Asinas, dende 1887 a costa provenzal oriental, dica alavez dita Riviera de Niza u Riviera de Chenova, prencipió poquet a poquet a conoixer-se con o nombre de Costa Azul, proposato por o escritor Stéphen Liégeard qui lo fació servir ta o títol d'a suya obra *Côte d'Azur*, inspirando-se en  o termín heraldico «azur» (*azul*).

Poco dimpués, en 1894, a costa de Bretanya situata entre Kankaven y o cabo Fréhel, amán de Sant-Maloù, s'agrupó baixo a denominación de *[[Costa Esmeralda]]* (*Côte d'Émeraude*), por iniciativa ista vegata de l'advogato Eugène Herpin.

En 1905, o periodista y poeta Maurice Martin baptizó en un articlo as plachas d'o País de Bòrn como «Côte d’Argent», 'Costa d'Archent', expresión inspirata en os reflexos d'archent que presenta a superficie de l'Atlantico en l'amaneixer y a boca de nueit y que poquet a poquet será emplegata ta decir a la mayor parti d'o litoral aquitano. A su propuesta fue anunciata publicament o 20 de marzo de 1905 en Mamisan, debant d'atros periodistas y personalidaz locals.

## Localidaz

De norte ta sud:

## Se veiga tamién
* Grans lacos landeses
* Cantón d'a Costa d'Archent

## Bibliografía
* Marc Boyer, *L'Invention de la Côte d'Azur : l'hiver dans le Midi*, préface de Maurice Agulhon, 378 pages, Édition de l'Aube, 2002, ISBN 2-87678-643-5

## Vinclos externos
Parque Natural Rechional d'as Landas de Gascunya

O **Parque Natural Rechional d'as Landas de Gascunya** (en francés *Parc naturel régional des Landes de Gascogne*) ye un aria protechita de pinars, paúls y costa oceanica localizata en a rechión d'Aquitania en o sud-este de Francia.

## Cheografía
Entre os departamentos d'as Landas y Gironda, o Parque Natural Rechional d'as Landas de Gascunya se troba en o centro d'a gran selva d'as Landas. O parque s'estendilla enta o sud-este dende a badía d'Arcaishon en o País de Bug y incluye toda a compleganza d'o río Leyre. L'amplaria orichinal d'o parque cuan se creyó en l'anyo 1970 yera de 206.000 ha, pero se fació dimpués mas gran dica plegar a las 315.300 hectarias actuals.

En l'anyo 2011, o parque ye formato por 41 chicotas comunas con una población d'alto u baixo 60.000 habitants.

### Comunas
As 41 comunas que fan parti d'o parque natural son as siguients:

## Referencias

## Vinclos externos
*  Pachina oficial
*  [Ministerio d'Agricultura de Francia: ''Informe sobre as Landas de Gascunya 1998-1999-2000 y os efectos d'a [tronada] d'o 27/12/1999'']
Orden de Sant Chaime en Aragón

La **Orden de Sant Chaime en Aragón** s'estableix en 1212, cuan lo rei Pero II donó la villa de Mont-Albán a lo mayestre Fernando González como premio por l'aduya en la presa de Mont Albán. Lo convento de la villa de Mont Albán yera sosmeso a lo principio a lo prior d'Uclés, qui yera lo receptor de las rendas de los diferents centros santiaguistas. La Comanda de Mont Albán se convertió en la casa matriz de los establimientos de la orden en la Corona d'Aragón. Por estar una orden orichinaria de Castiella tamién recibiban una denominación orichinal en castellano de *Orden de Santiago*; por estar sosmesos a lo Monesterio d'Uclés, seu de la orden, tamién lis diciban en aragonés medieval *Orden de Uclés*.

La Comanda de Mont Albán aduyó a la reconquiesta de lo reino de Valencia. Lo comandador de Mont Albán condució a lo campo de batalla a los caballers de Sant Chaime y tamién a los habitadors de la villa. A mitat de lo sieglo XIII los dominios de la orden se facioron grans, por donacions u compra, estabilizando-se lo suyo patrimonio a finals d'este sieglo.

Las mes importants posesions santiaguistas en lo reino d'Aragón estioron:

*La Comanda de Mont Albán.
*Lo Hespital de Sant Bertolomeu de Zaragoza (dito dimpués de la Mercé)
*La Casa de la Mercé de Teruel.
*La Comanda de Sant Marcos de Teruel .
*Lo lugar de Villanueva de la Uerba.
*Tamién tenioron propiedaz y biens en Calatayú y Albarracín.

La Orden de Sant Chaime tenió importancia tamién en lo reino de Murcia en lo periodo d'ocupación aragonesa (1296-1304). En l'Archivo de la Corona d'Aragón bi ha textos que en charran:

:*ARCHIVO DE LA CORONA DE ARAGON, C, reg. 253, fol. 27v.*

## Se veiga tamién
*Orden de Sant Chaime

## Bibliografía
* Ana Mateo Palacios *Las órdenes militares en Aragón* CAI100, 1999.
Chris Pine

**Chris Pine**, naxiu de Los Angeles (California) o 26 d'agosto de 1980, ye un actor estausunidense.

## Se veiga tamién
* Cintas interpretadas por Chris Pine.

## Vinclos externos
Esopo

**Esopo** (en griego *Αἴσωπος*) (620 aC - † 560 aC) estió un escritor griego. Ye muit conoixito por as suyas *Fabulas*, y considerau como uno d'os millors escritor de fabulas d'a historia chunto a Samaniego y La Fontaine, qui tradució y replegó parti d'a suya obra.

## Vinclos externos
Escudo d'a Republica Checa

O **escudo d'a [[Republica Checa]]**, une os blasons d'os tres territorios historicos d'a actual Republica Checa, se trestalla en cuatre cuartels:
* Primer cuartel: Sobre un campo de gules, un lion rampant y horquillado d'archent, armato, lampasdo y coronato d'oro (simbolica a Bohemia). 
* Segundo cuartel: Sobre un campo de azur, un alica ajedrezata o chaquelata de gules y archent, armata y coronata d'oro (simbolica a Moravia).
* Tercer cuartel: Sobre un campo d'oro, un alica de sable armata de gules, coronata d'oro y con un creixent d'archent terminato en tres cruces d'o mesmo metal (simbolica a Silesia).
* Cuatreno cuartel: O mesmo que o primer cuartel.

## Variants d'o escudo d'a Republica Checa en l'actualidat

* O denominato *escudo chiquet* tien un unico cuartel con o escudo de Bohemia, pero actualment no ye oficialment o escudo nacional.
Kde domov můj

**"Kde domov můj"** (en aragonés: *A on ye o mío fogar?*) ye o títol de l'himno nacional d'a Republica Checa, y anteriorment de Checoslovaquia. A musica de l'himno fue composata por František Škroup y as parolas fuoron escritas por Josef Kajetán Tyl.

## Parolas oficials (en checo)
Laguna de Noguera

La **laguna de Noguera** ye una laguna que bi ha en lo termin municipal de Noguera d'Albarracín, una plana dita *[[cerro de la Laguna]]* a bels 1.800 m y con una vechetación de pinar. S'ixuga unicament en veranos muito secos. Entre las especies acuaticas que bi ha destacan *[[Utricula australis]]* y la granota *[[Hyla arborea]]*.

## Referencias

## Bibliografía
*Pedro Manuel Artigot Martínez (coordinador): *Red natural de Aragón. nº 20, Sierra de Albarracín* Prames, 2007.
Lin Xin Ru

**Lin Xin Ru** (林心如 en chinés, naixita de Taipei (Republica de China) o 27 de chinero de 1976, ye una actriz y cantaire taiwanesa.

## Vinclos externos

* Pachina web oficial de Lin Xin Ru.
*  Ruby Lin en IMDb.
Pau Gasol

**Pau Gasol i Sáez**, naixiu lo 6 de chulio de 1980 de Barcelona (Barcelonés, Espanya) ye un chugador profesional de basketbol, hue retirau, que ye considerau como o millor chugador espanyol de basketbol de toz os tiempos. Tien una altaria de 2,15 metros y ocupaba la posición de pívot.

Principió a chugar a basketbol en equipos vinculaus con o *FC Barcelona* y en as suyas categorias inferiors, cuan puyó ta lo primer equipo dentró en o Draft d'a NBA, y triau por *[[Memphis Grizzlies]]*. Fació la mayor parte d'a suya vida esportiva en a NBA y en o 2021 tornó ta chugar en o *[[Futbol Club Barcelona Bàsquet|Fútbol Club Barcelona]]* d'a liga ACB, retirando-se a la fin d'a temporada 2020-21.

En l'anyo 2015, chunto a suyo chirmán Marc Gasol, se lis atorga o Premio Prencipe d'Asturias d'os Esportes por os suyos valors esportivos y labors socials.

## Trachectoria esportiva

## Referencias

## Vinclos externos

* / Pachina web personal.
*  Estadisticas de Pau Gasol en a NBA.
*  Pau Gasol en os Chuegos Olimpicos.